b'\n_START_ARTICLE_\nBren Ten\n_START_SECTION_\nDelovanje in materiali\n_START_PARAGRAPH_\nNa pogled je Bren Ten podoben pi\xc5\xa1toli CZ-75 \xc4\x8de\xc5\xa1kega proizvajalca \xc4\x8ceska Zbrojovka. Izdelan je iz nerjave\xc4\x8dega jekla, deluje pa na browningovem principu kratkega trzanja cevi. Spro\xc5\xbeilec deluje v enojnem ali dvojnem na\xc4\x8dinu (SA/DA), za varnost pa je poskrbljeno s klasi\xc4\x8dno varovalko napetega kladivca ter blokado udarne igle. Pi\xc5\xa1tola je imela name\xc5\xa1\xc4\x8den klasi\xc4\x8dni trito\xc4\x8dkovni odprti merek z mo\xc5\xbenostjo nastavljanja zadnjega merka. Na izvle\xc4\x8dniku tulcev je bil hkrati name\xc5\xa1\xc4\x8den indikator naboja v le\xc5\xbei\xc5\xa1\xc4\x8di (podobno kot pri Beretti M 92). Zanimiva je bila re\xc5\xa1itev za izmet praznih okvirjev s strelivom, kjer je uporabnik z zategom ali odvitjem posebnega vijaka izbiral med mo\xc5\xbenostjo, da je prazen okvir povsem izpadel iz ro\xc4\x8daja ali pa je izpadel samo do polovice in ga je moral do konca izvle\xc4\x8di ro\xc4\x8dno._NEWLINE_Pi\xc5\xa1tolo je kot slu\xc5\xbebeno oro\xc5\xbeje uporabljala ameri\xc5\xa1ka FBI, ki je od novega slu\xc5\xbebenega oro\xc5\xbeja zahtevala veliko ustavno mo\xc4\x8d, ki jo je Bren Ten prav gotovo nudil za ceno mo\xc4\x8dnega odsuna. Kljub dobrim karakteristikam so skupno izdelali samo okoli 1.500 kosov te pi\xc5\xa1tole v klasi\xc4\x8dni in kompaktni razli\xc4\x8dici.\n_START_SECTION_\nZanimivosti\n_START_PARAGRAPH_\nBren Ten je bila pi\xc5\xa1tola, ki jo je uporabljal detektiv Sonny Crockett (Don Johnson) v seriji Miami Vice. V tovarni so izdelali dve taki pi\xc5\xa1toli na slepe naboje.'